LEĦEN IL-PARROĊĊA — ĦARĠA SPEĊJALI Minn Ġrajjiet Beltna — Nru. 52 l 75 SENA ILU: BIL-KURUNA FUQ RASEK RAJNIEK Kemm ħarġu bil-qalb mill-fomm ta' kull min iħobb lil Marija Bambina dawk il-kelmiet li Dun Karm Psaila kiteb fl-okkażjoni ta' l-inkurunazzjonil Il-poeta nazzjonali niseġ l-għanja ta' l- inkurunazzjoni li sa llum, għalkemm għaddew 75 sena, għadhom jimlew bil-hena lil kull min ikantahom bin-noti mużikali li qegħedilhom is- surmast Ġużeppi Caruana. Intemmet ix-Xewqa ta' Qalbna Tassew intemmet ix-xewqa ta' qalbna meta missirijietna raw titqiegħed fuq ras il-Bambina l- kuruna prezzjuża tad-deheb għax fissret li missirijietna għarfu lill-Bambina bħala Reġina, li raw fiha tul is-sekli Omm ħanina. Flimkien mal- poeta, għednielha u għadna ngħidulha: 'Int ħabbejtna, ja tfajla tas-sema… F'widnejn ħutna titkellem smajniek…. Inti ħelwa, inti sabiħa, int ħanina'. Għalhekk, kien meħtieġ li npattulha għal dak li għamlet magħna: ''B'ommna, int taf, għażilniek…. 'Tal-ġieħ tagħna għassiesa qegħidniek'. Nibqgħu nittamaw li l-ġejjieni wkoll ma jbiddilx il-qalb tagħna. Fiha nibqgħu nittamaw, u nibqgħu ngħidulha: 'Ja Omm, ħarisna, hekk dejjem tlabniek'. Impressjoni Artistika tal-wasla ta' l-Istatwa tal-Bambina. Wirt Sekli ta' Mħabba L-Isla dejjem libset il-libsa tal-festa għal nhar il-Bambina. Imma, għall-4 ta' Settembru 1921, il- libsa kienet waħda speċjali għax kien meħtieġ li jidher minn barra wkoll kemm kien kbir il-ferħ għal ġrajja li kienu ilhom jitħejjew għaliha sa mis-sena 1618. Ftit iżjed minn 300 sena, minn meta providenzjalment il-Bambina daħlet fil-port ta' l-Isla, ir-rabta bejn is-Sengleani u l-Bambina, mhux biss ma naqsitx, imma baqgħet tiżdied dejjem iżjed. Il-ferħ tal-Kappillan Dun Kosmo Talavera u l- ġenerożità tal-Kaptan Nardu De Marija kienu l-bidu ta' ġrajja kbira li niżlet fil-fond ta' kull min għex fil-belt ta' l-Isla. It-tiżjin kien xi ħaġa speċjalissma għall-festa ta' l-inkurunazzjoni. Kannizzati ta' dwal u ħaxix kienu bħal saqaf għal triq il-Vitorja. Il-murtali nġiebu saħansitra mill-Ġermanja. Fuq kollox, tħejjew l-insara ta' l-Isla. Fost il-predikaturi ta' isem kien hemm il-magħruf Dun Nerik Dandria. Skond l-istil taż-żmien, programm bit-taljan ġie stampat biex jibqa' mfakkar għal dejjem kif l-Isla ħejjiet dawn iċ-ċelebrazzjonijiet. Fil-programm, inkiteb bid-dettalji x'sar bejn is-27 ta' Awissu u 8 ta' Settembru. Fil-fatt, l-inkurunazzjoni kienet il-bidu ta' l-aqwa ħamest ijiem tal-festi li għalqu mbagħad nhar il-ġurnata liturġika tal-festa tat-Twelid ta' Marija. 75 Anniversarju Inkurunazzjoni Marija Bambina - L-ISLA 20 LEĦEN IL-PARROĊĊA — ĦARĠA SPEĊJALI Mhux ta' l-Isla Biss L-4 ta' Settembru fetaħ b'żiffa ħelwa li taffiet is-sħana tas-sajf. Kienet il-ġurnata tal-Ħadd li l-poplu ħass li kellu jqaddisha bis-smigħ tal-quddiesa u bi tqarbina. Kienet donnha bħal purċissjoni ta' nies minn Malta kollha lejn l-Isla, fi żmien meta l-mezzi tat-trasport kienu għadhom joħolqu tant problemi. L-Arċisqof Mawru Caruana mar imexxi l-pontifikal. Hu, għalkemm mhux mill-Isla, fisser kemm kienu kbar ir-rabtiet tiegħu ma' l-Isla. Tfulitu għaddieha l-Isla, u minn din il-belt telaq biex daħal fost il- Benedittini. Dak in-nhar inħass kemm l-Isla kienet żgħira biex tilqa' fiha lil dawk li xtaqu jifirħu fl-okkażjoni ta' l-inkurunazzjoni. Filgħodu, bil-preżenza ta' nies prominenti, diġa' kien deher kemm dik il-ġurnata kienet mistennija minn kulħadd. Imma, imbagħad, minn kmieni wara nofs in-nhar, l-Isla nħonqot bin-nies minn Malta kollha. L-Entużjażmu f'Okkażjoni Mhux tas-Soltu Il-bjut, minn kmieni wara nofs in-nhar, bdew jimtlew bin- nies. L-irkejjen ta' kull gallarija kienu iffullati minn dawk li ma riedu jitilfu xejn. Il-Port il-Kbir kien f'dehra li qatt ma kienu raw bħalha. Dgħajjes, laneċ, u vapuri għattew wiċċ il- baħar. In-nies kienu jidhru jiffullaw anki fuq bjut fil-Birgu u j Bormla, minfejn setgħu jġibu quddiem għajnejhom ix-xatt Il-Programm tal-Festi ta' ta' l-Isla, fejn kienet se ssir iċ-ċerimonja ta' l-inkurunazzjoni. l-Inkurunazzjoni. Il-purċissjoni mill-Bażilika lejn ix-xatt ta' l-Isla kienet immexxija mill-Arċisqof Caruana nnifsu. Miegħu kellu jassistuh l-Isqof Ġwanni M. Camilleri ta' Għawdex u Mons. Anġelo Portelli, l-Isqof Awżiljarju ta' Malta. Il-Bambina ntlaqgħet b'applawsi kbar fix-xatt ta' l-Isla. Imma l-mument l-iżjed solenni kien meta l-Arċisqof Caruana, taħt tribuna mħejjija għall-okkażjoni, qiegħed il-kuruna tad-deheb fuq ras il- Bambina. F'dak il-waqt, instema' d-daqq tal-qniepen ta' knejjes anki li kienu mbiegħda. Ħafna bdew ixejru l-kpiepel u l-imkatar. Oħrajn bdew saħansitra jibku. Kulħadd kien b'għajnejh imsammrin fuq il-Bambina, li ħlewwietha tisraq il-qlub. Il-kant, id-daqq, u l-isparar żiedu fl-entużjażmu straordinarju ta' dik il-ġurnata. Kont nisma' lil missieri jgħidli b'ċertu sodisfazzjon: 'Tien kont hemm man-nies ta' l-Isla għall- inkurunazzjoni tal-Bambina'. L-istess kelmiet tennewhom dawk kollha li, iżjed tard, tkellmu ma' wliedhom. Kienu dejjem itennu li qatt ma kienu raw festi li jqanqlu bħal dawk ta' dik l-inkurunazzjoni. Kienet l-unika darba f'ħajjithom li raw statwa tal-Madonna li ġiet inkurunata. Kienet saret mixegħla bil-fjakkli fuq il-faċċata u l-bjut tal-knejjes kollha ta' Malta. Saħanistra l- Mażuni u l-Protestanti ħarġu l-flus biex jiżżejnu l-bjut, il-gallariji, u t-twieqi tagħhom. Il-ġrajja ta' l- inkurunazzjoni baqgħet tiġi dejjem irrakkuntata għax niżlet tassew fil-qalb ta' kulħadd. Għaddew 25, 50 u 75 Senal Għaddew 25 sena. Kien żmien l-Arċipriet Dun Manwel Brincat. Kienu hienja għax il-gwerra kienet intemmet. Imma l-Isla ma kenitx iżjed dik li kienet. Ħafna kienu mietu anki f'bumbardamenti. Il-Bażilika kienet imfarrka. Il-Bambina kienet għall-kenn ta' San Filippu. Imma l- ġublew tal-fidda. ma setax jiġi ċċelebrat kif xtaquh. Kienu għadhom qed isiru d-diskussjonijiet tar- 21 75 Anniversarju Inkurunazzjoni Marija Bambina - L-ISLA LEĦEN IL-PARROĊĊA — ĦARĠA SPEĊJALI Il-Kardinal Giacomo Lercaro iqiegħed il-Warda tad-Deheb f'riġlejn Marija Bambina fl-4 ta' Settembru 1971. rikostruzzjoni tal-Bażilika. Għaddew 50 sena. Fis-sena 1971, l-Arċipriet kien il-Kan. Dun Ġwann Sladden, Senglean li ħabb l-Isla u ta ħajtu għaliha. Il-festi kienu bis-solennità li kienet tistħoqqilhom. Il-Kardinal ta' Bologna Giacomo Lercaro qiegħed il-warda tad-deheb f'riġlejn il-Bambina. Il-Gvern ta' Malta ħareġ bolli kommemorattivi. Ħafna Isqfijiet ġew ukoll minn barra. Fix-xatt ta' l-Isla tqiegħdet skrizzjoni biex tfakkar il-wasla tal-Bambina u l-ġrajja ta' l-inkurunazzjoni. Għaddew 75 sena. Hu żmien l-Arċipriet Kan. Vinċenz Cachia. L-Isla, mhux biss tħejjiet minn snin qabel, biex tiċċelebra denjament it-tifkira ta' l-inkurunazzjoni, imma għaqqdet magħha lil Malta ħafna iżjed minn qatt qabel. F'din is-sena, donnhom iċ-ċelebrazzjonijiet ma waqfu qatt. Kulħadd ħass ir- rabta kbira li l-Isla għandha mal-Bambina. Kulħadd, b'xi mod, ġie mistieden biex jingħaqad man-nies ta' l-Isla ħalli jqim lill-Bambina. Kienu festi li fihom il-messaġġ spiritwali u s-sejħa għall-konverżjoni nħassu kontinwament. Fil-fatt, lil Marija Bambina, nagħarfuha jew ma nagħarfuhiex hi dejjem ir-Reġina tagħna. Imma, jekk inqimuha ta' Reġina kif inhi tassew, aħna nifhmu dejjem aħjar kemm hu ta' ġid għalina li nkunu fis-saltna ħanina tagħha. Insibuha tnewlilna jdejha, mhux biex taħkem fuqna, imma biex tgħinna, tfarraġna, u tagħtina l-għajnuna biex niksbu l-hena li ma jintemm qatt. 75 Anniversarju Inkurunazzjoni Marija Bambina - L-ISLA 22